Берилген текстти оңдоп жаз.

1.

Көгүлтүр экрандан жана интернет айдыңынан кездештирип жүргөн дүйнөгө белгилүү жылдыздарды баарыбыз таанып, билебиз. Бирок алар тууралуу кызыктуу фактыларды көптөр биле бербесе керек. Ошондуктан бүгүн сиздер менен кызыктар дүйнөсүнө саякатка чыгабыз.



**Көптөгөн тасмаларда роль жаратып, Оскар сыйлыгына жеткен, мыкты актер, каскадер Жеки Чан**

Апасынын курсагында 12 ай жаткан Жеки Чан 5 килограмм салмакта төрөлгөн атасы тыңчы болгондуктан өзүнүн атын Жеки Чан деп өзгөртүүгө туура келген. Жаңы төрөлгөн ымыркайды ата-энеси сатууну каалаган. Актердун сөзүнө караганда эгер ошол кезде аны сатып салышса азыр Улуу Британияда врач болуп иштеп жүрмөк экен бала кезиндеги каймана аты Чоң мурун болгон ар күн сайын, машыгууга 3 саат бөлөт жана тамакка чектөө киргизбейт Жеки 80ге жакын кинотасмаларда роль жаратып анын он биринде каскадер болсо он бешине режиссерлук кылган кайрымдуулук иштерди көп кылган актер 10 жетим баланы багып алган жана чет өлкөдөгү 50миңге жакын кытайлык балдарды каражат жагынан камсыздап турат рак оорусуна чалдыккандарга да финансы жагынан көмөк көрсөтөт үйүндө эч кандай жардамчысы жок бардык үй иштерин өзү аткарат.

**Туура варианты**

**Көптөгөн тасмаларда роль жаратып, Оскар сыйлыгына жеткен, мыкты актер, каскадер Жеки Чан**

Апасынын курсагында 12 ай жаткан Жеки Чан 5 килограмм салмакта төрөлгөн. Атасы тыңчы болгондуктан, өзүнүн атын Жеки Чан деп өзгөртүүгө туура келген. Жаңы төрөлгөн ымыркайды ата-энеси сатууну каалаган. Актердун сөзүнө караганда, эгер ошол кезде аны сатып салышса, азыр Улуу Британияда врач болуп иштеп жүрмөк экен. Бала кезиндеги каймана аты Чоң мурун болгон.  Ар күн сайын, машыгууга 3 саат бөлөт жана тамакка чектөө киргизбейт. Жеки 80ге жакын кинотасмаларда роль жаратып, анын он биринде каскадер болсо, он бешине режиссерлук кылган. Кайрымдуулук иштерди көп кылган актер 10 жетим баланы багып алган жана чет өлкөдөгү 50миңге жакын кытайлык балдарды каражат жагынан камсыздап турат. Рак оорусуна чалдыккандарга да финансы жагынан көмөк көрсөтөт. Үйүндө эч кандай жардамчысы жок. Бардык үй иштерин өзү аткарат.

**Ак илбирс**

Ак илбирс кызыл китепке кирген жырткыч алардын саны дүйнө жүзү боюнча жети миңге чамалайт деп айтылат Кыргызстанда 200-300гө жакын бар дешет окумуштуулар

Ак илбирстер байырлаган аска-зоолор алты миң метрге чейинки бийиктикти түзөт бул Эферест чокусуна дээрлик үч миң метр гана жетпейт ак илбирстер өтө ыкчам секирик жасай алганы менен айырмаланат алар дээрлик он беш метр жерден секирип жандыктарды кармай алат негизинен аркар теке жешет бул жырткычтын биологиясы толук изилденип бүтө элек анткени алар өтө бийиктикти байырлагандыктан аларды изилдөө кыйын окумуштуулар али күнгө талашып келишет, ак илбирстер кичи мышыктар классына киреби же ири мышыктарга а илбирс жылына эки жолу тукумдайт көбүнчө экиден, ашып кетсе бешке чейин күчүк тууйт бала көтөрүү узактыгы 90-100 күнгө барабар ак илбирстер табиятта 13 жылга чейин жашайт бакма шартта ургаачысы 28 жыл жашаган учур катталган.

**Туура варианты**

- Ак илбирс кызыл китепке кирген жырткыч. Алардын саны дүйнө жүзү боюнча жети миңге чамалайт деп айтылат. Кыргызстанда 200-300гө жакын бар дешет окумуштуулар.

- Ак илбирстер байырлаган аска-зоолор алты миң метрге чейинки бийиктикти түзөт. Бул Эферест чокусуна дээрлик үч миң метр гана жетпейт.

- Ак илбирстер өтө ыкчам секирик жасай алганы менен айырмаланат. Алар дээрлик он беш метр жерден секирип жандыктарды кармай алат. Негизинен аркар, теке жешет.

- Бул жырткычтын биологиясы толук изилденип бүтө элек. Анткени алар өтө бийиктикти байырлагандыктан аларды изилдөө кыйын. Окумуштуулар али күнгө талашып келишет, ак илбирстер кичи мышыктар классына киреби же ири мышыктарга киреби?

- Ак илбирс жылына эки жолу тукумдайт, көбүнчө экиден, ашып кетсе бешке чейин күчүк тууйт. бала көтөрүү узактыгы 90-100 күнгө барабар.

- Ак илбирстер табиятта 13 жылга чейин жашайт. Бакма шартта ургаачысы 28 жыл жашаган учур катталган.